
     הסכם




נחתם ביום __ לחודש_____________ שנת 2013 






        בין:


מרמנת ארגון וניהול פרויקטים בע"מ

רח' המלאכה 3 ת"א ת.ד. 52111 מיקוד 67215

(להלן: "החברה")











מצד אחד;
לבין:

(להלן "הרשות")










מצד שני;
הואיל: 
והחברה מתעתדת להפעיל בשנת הלימודים התשע"ד, תכנית העשרה ותכניות לימוד נוספות בישובים שונים, הידועה בשם "תכנית קרב למעורבות בחינוך" (להלן: "התכנית"), מכוח זכייתה במכרז מס' 15/6.09 (להלן: "המכרז");
והואיל: 
והרשות מעוניינת לשלב את התכנית בבתי ספר ובגני הילדים שבתחומה בשנת הלימודים התשע"ד;
והואיל:
והצדדים מבקשים לעגן ולקבוע בהסכם זה את התנאים להפעלת התכנית בבתי ספר ובגני 

הילדים בתחום הרשות בשנת הלימודים התשע"ד, היה והחברה תתקשר עם משרד החינוך 
בהסכם להפעלת התכנית בשנת הלימודים התשע"ד (להלן: "הסכם התשע"ד"), ובכפוף 
לתנאיו. 
אי לכך הוסכם בין הצדדים כדלקמן:

1. 
מבוא
1.1 המבוא להסכם זה מהווה חלק בלתי נפרד הימנו.
1.2 
כותרות הסכם זה מובאות לצורכי נוחות והתמצאות בלבד, ולא ייעשה בהן שימוש לשם פירוש ההסכם.

2. 
הפעלת התכנית בתחום הרשות 

2.1 החברה תפעיל את התכנית ב- _____ בתי ספר וב- ________ גני ילדים, בתחום הרשות (להלן: "התכנית המקומית"). על פי הרשימה המפורטת בנספח מס' 2 המהווה חלק בלתי נפרד מהסכם זה.
2.2 הצדדים מסכימים כי פעילויותיהם במסגרת הסכם זה יעשו בהתאם למפורט במכרז ובכפוף לו, ולעניין זה הוראות המכרז תהווינה חלק בלתי נפרד מהסכם זה. 
מבלי לגרוע מכלליות האמור לעיל, סמכויות הגורמים השונים המפעילים את התכנית, זכויותיהם וחובותיהם, יהיו כמפורט במכרז.
2.3 תחילת ההפעלה של התכנית לפי הסכם זה בבתי ספר ובגני הילדים תהיה לא לפני ה- 1 בספטמבר 2013.  

2.4 הרשות מצהירה כי השתלבותה בתכנית המקומית לתקופת ההסכם אושרה כדין על ידי  הארגונים המוסמכים שלה.

2.5 הרשות מתחייבת כי תפעל בשיתוף עם מנהלי בתי הספר, המורים, ההורים ורכזי התכנית          למימוש מטרות התכנית.
2.6 לצורך תקשורת שוטפת נא לציין איש קשר ברשות _____________ תפקיד ___________    
וכתובת למשלוח דואר אלקטרוני __________________@________________.
3. תקציב
3.1 התקציב הכולל שיעמוד לרשות התכנית המקומית לכל שנת הלימודים בתקופת ההסכם הינו מכפלה של הסכומים כפי שייקבעו, , בהסכם התשע"ד. כשהם מוכפלים במספר תלמידי בתי הספר וגני הילדים  שייטלו חלק בתכנית המקומית. להלן: "התקציב המאושר"
	בית ספר המונה עד וכולל 200 תלמידים קרב רגיל                       795 ₪ לתלמיד                                                        
	תלמיד

	בית ספר המונה 201 עד וכולל 500 תלמידים - קרב רגיל              677 ₪ לתלמיד
	

	בית ספר המונה 501 תלמידים ומעלה - קרב רגיל                        652 ₪ לתלמיד
	

	בית ספר המונה עד וכולל 200 תלמידים מפעיל יוח"א                 541 ₪ לתלמיד
	

	בית ספר המונה 201 עד וכולל 500 תלמידים מפעיל יוח"א          461 ₪ לתלמיד
	

	בית ספר המונה 501 תלמידים ומעלה - מפעיל יוח"א                  443 ₪ לתלמיד
	

	חטיבות ביניים (כיתות ז'-ט') עד 200 תלמידים                            516 ₪ לתלמיד   
	

	חטיבות ביניים (כיתות ז'-ט') מעל 200 תלמידים                         462 ₪ לתלמיד 
	

	גני ילדים במועצה אזורית                                                            475 ₪ לתלמיד      
	

	גני ילדים בשאר הישובים                                                             433 ₪ לתלמיד       
	

	
	

	כיתות א-ב ותלמידי גן שמשתתפים בציל''ה                                300 ₪ לתלמיד
	

	
	


3.2 התקציב המאושר יממן תוספת של שעות לימוד שבועיות בכל בית ספר בתחום הרשות שישתלב בתכנית המקומית, במהלך יום הלימודים, עפ"י בחירת צוות ההיגוי הבית ספרי, וכן יאפשר השתלמויות וליווי לצוות הבית ספרי ולצוות תכניות ההעשרה. מאותו תקציב תמומן פעילות ייחודית להורי התלמידים במוסדות המשתתפים בתכנית, כפי שיידרש וכן ההוצאות הכלליות של תפעול התכנית המקומית, לרבות הוצאות שבוצעו, כאמור, בגין התקופה שעד ליום 31.8.2014, אף אם חיוב הספק בגין ההוצאות הגיע לחברה לאחר יום 31.8.2014. תקציב התכנית יממן גם שעות הדרכה בגני ילדים שישתתפו בתכנית. ניתן לבצע הרחבות או פרויקטים נוספים עפ"י הרשאה נוספת של הרשות.
3.3 מסגרת התקציב המאושר תעשה בהתייעצות עם ועדות ההיגוי הבית ספריות ומנהלי בתי  הספר בתחום הרשות, ככל הניתן ובשים לב למועד חתימת הסכם התשע"ד, עד חודש לפני תחילת שנת הלימודים, בתקופת התכנית.

3.4 לכל בית ספר/גן ילדים המשתתף בתכנית המקומית ייקבע תקציב מפורט שיכלול את כוח האדם והעזרים שיעמדו לרשות אותו בית ספר/ גן ילדים לצורכי הפעלת התכנית בבית הספר ואת פירוט ההשתלמות למורי בית הספר והורי התלמידים והגן במסגרת התכנית המקומית.

3.5 הרשות מצהירה שידוע לה כי במקרה של חריגה תקציבית מהתקציב המפורט של גן או בית ספר, יוקטן התקציב המאושר של הרשות והתקציב המפורט של אותו מוסד חינוכי בגובה החריגה בשנת הלימודים לאחר מכן.
4. הפעלת התכנית – יחסי הצדדים
4.1 התכנית תופעל בבית הספר ובגני הילדים באמצעות מדריכים שהם ספקיה המורשים או עובדיה, לפי המקרה, של החברה בלבד (להלן: "מפעילי התכנית"). 

4.2 מובהר בזה שיחסי עובד מעביד, ככל שקיימים, יחולו בין החברה למפעילי התכנית המועסקים על-ידיה בלבד, וכי  אין  ולא  יתקיימו בין מפעילי  התכנית לבין הרשות ו/או ועד ההורים של בית הספר ו/או לבין מי הבא בשמם ו/או מטעמם של אלה יחסי עובד ומעביד באופן כלשהו. 
4.3 החברה מאשרת כי היא מבוטחת בביטוח חבות מעבידים בתנאים מקובלים.
4.4 במידה שהחברה תרכוש ציוד מכל סוג שהוא לטובת התכנית המקומית, תעבור הבעלות בציוד לידי הרשות והרשות מתחייבת לבטח את הציוד הנ"ל במלוא ערכו. 
5.     מימון וגביה
5.1 מימון התקציב המאושר יעשה כדלקמן:

            
על ידי ממשלת ישראל (באמצעות החברה) -----------.

           
על ידי הרשות והורי התלמידים שישתתפו בתכנית המקומית (להלן רשות והורים) ---------.
5.2 המועדים והשיעורים שבהם על ממשלת ישראל, הרשות וההורים לשלם את חלקם בתקציב המאושר יפורטו בתקציב המאושר.

5.3 הרשות המקומית אחראית לגבייה ולתשלום של אותו חלק מהתכנית המקומית 
שבמימונה  יחויבו הורי התלמידים שישתתפו בתכנית המקומית.
5.4 להקלת הגבייה של הסכומים המפורטים בסעיף 5.3 לעיל תורה הרשות בהוראה בלתי חוזרת  למשרד החינוך לנכות את חלקה ואת חלקם של ההורים (ביחד ------) מהוצאות ביצוע התכנית מהכספים שעל משרד החינוך להעביר לרשות מעת לעת, ולהעביר סכומים אלה ישירות לידי החברה, עבור תקציב התכנית המקומית וזאת במועדים שבהם על הרשות להעביר סכומים אלה לתקציב התכנית המקומית, כמפורט בתקציב המאושר, ובכפוף לדוחות הביצוע בפועל.

5.5 במעמד חתימת הסכם זה תחתום הרשות על הוראה בלתי חוזרת בנוסח הכלול בנספח מס' 1            להסכם זה ותמסור אותה לחברה.

5.6 הרשות מאשרת כי ידוע לה שבכל הנוגע להשתתפות הממשלה בתקציב התכנית המקומית מהווה החברה צינור בלבד להעברת כספים מממשלת ישראל לתקציב התכנית המקומית ואין לה כל מחויבות להעמדת כספים כאמור ככל שאלה לא יועברו לידיה ע"י הממשלה.
6. העברת עודפים 
יתרות לא מנוצלות של התקציב המאושר של התכנית בשנת תשע"ג, יועברו לתקציב המאושר של התכנית בשנת תשע"ד בהתאם להנחיות לבניית תקציב אותן ניתן לקבל במשרדי התכנית.
7. תקופת ההסכם
הסכם זה נעשה לשנת הלימודים תשע"ד (31.8.2014 - ________ ). 

8. תנאי מתלה
מובהר ומוסכם בזאת, כי חתימתו של הסכם התשע"ד ומתן הודעה לרשות על התקציב המאושר כהגדרתו לעיל,  מהווים תנאי מתלה לכניסתו לתוקף של הסכם זה. לא התמלא התנאי עד ליום_(31.10.2013)] יהיה הסכם זה בטל מעיקרו ולא יזכה או יחייב את הצדדים לו לכל דבר ועניין.




ולראיה באו הצדדים על החתום:
______________             ____________            ______________          _____________

        החברה                         חותמת הרשות                  ראש הרשות                       גזבר הרשות

אם לרשות מונה חשב מלווה מטעם משרד הפנים, באחריות הרשות להחתים החשב המלווה כתנאי לכניסת ההסכם לתוקף.
נספח 1

רשות מקומית _________________________

לידי גב'/מר     _________________________                   

 אל: משרד החינוך - אגף התקציבים

א.ג.נ., 

הוראה בלתי חוזרת
הננו נותנים  בזאת הוראה בלתי חוזרת למשרד החינוך לנכות את "חלק הרשות" ואת "חלק ההורים" מהכספים לתקציב "התכנית המקומית המאושרת" שעל משרד החינוך להעביר לרשות מעת לעת ולהעבירם  לחברת מרמנת ארגון וניהול פרויקטים בע"מ ח"פ [512027129]" המפעילה את התכנית המשולבת של משרד החינוך ושל תכנית קרב למעורבות בחינוך להפעלת תכניות העשרה חינוכיות בתחום שיפוט הרשות.

 הוראה זו הינה חלק בלתי נפרד מהסכם שנחתם בין הרשות לבין החברה הנ"ל ותקופת

 תוקפה כתקופת תוקפו של ההסכם.

תאריך___________________



חותמת_________________








גזבר הרשות_____________








ראש הרשות_____________

